Diari Oficial de la Generalitat Valenciana


Sumari del DOGV 4618, del 29-10-2003 (2003/11033)

RESOLUCIÓ de 8 de juliol de 2003, de la directora general de Planificació i Ordenació Territorial, per la qual una vegada esmenades les deficiències a què es refereix l'acord de la Comissió Territorial de 4 de febrer de 2003, es declara definitivament aprovada la modificació núm. 6 del Pla General de Pego.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4618

Data del DOGV
:   29-10-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/11943


Data del document
:   08-07-2003

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Pego
    * pla d'urbanisme

RESOLUCIÓ de 8 de juliol de 2003, de la directora general de Planificació i Ordenació Territorial, per la qual una vegada esmenades les deficiències a què es refereix l'acord de la Comissió Territorial de 4 de febrer de 2003, es declara definitivament aprovada la modificació núm. 6 del Pla General de Pego. [2003/X11104]
  
Una vegada esmenades les deficiències a què es refereix l'acord de la Comissió Territorial de 4 de febrer de 2003 relatiu a la modificació núm. 6 del Pla General de Pego, de conformitat amb la Resolució de la directora general de Planificació i Ordenació Territorial de data 8 de juliol de 2003, per la qual s'ordena la publicació del referit acord, es publica:
  
La Comissió Territorial d'Urbanisme, en la sessió del dia 4 de febrer de 2003, va adoptar, entre altres, l'acord següent:
  
Exp. 12/03. Pego. Modificació puntual núm. 6 del Pla General.
  
Vist l'expedient de referència i basant-se en els següents antecedents i consideracions,
  
Antecedents de fet
  
Primer. L'Ajuntament de Pego va acordar l'exposició pública de la modificació núm. 6, pel període d'un mes, mitjançant acord plenari, de data 27 d'agost de 2002, i l'anunci es va publicar en el Diari Oficial de la Generalitat Valenciana núm. 4328, de 4 de setembre de 2002, i en el periòdic ABC, de 5 de setembre del mateix any. Després del pertinent període d'exposició pública, en què no s'hi van presentar al·legacions, va ser aprovat provisionalment pel Ple de l'Ajuntament en data 29 d'octubre 2002.
  
Segon. La documentació està integrada per la memòria informativa i justificativa i els plànols d'informació i d'ordenació.
  
Tercer. La proposta planteja la creació de nou sòl dotacional en sòl urbà, amb aquest fi proposa el canvi de la qualificació de part d'una illa de cases d'ús residencial a ús dotacional. Aquesta està situada entre els carrers Carolina Sala, Ràfol d'Almunia i Fra Francesc Peris.
  
El sòl edificable disminueix en 1.352,15 m², i augmenta la superfície dotacional en la mateixa xifra, disminuint l'edificabilitat lucrativa en 3.952'47 m² i els terrenys afectats pel canvi d'ús són propietat de l'Ajuntament de Pego.
  
Consideracions tecnicojurídiques
  
Primera. La tramitació s'ha realitzat d'acord amb el que preveu l'art. 55 de la Llei 6/1994, de 15 de novembre, de la Generalitat Valenciana, reguladora de l'activitat urbanística (en endavant LRAU) i 175 de Reglament de Planejament de la Comunitat Valenciana (RPCV), aprovat per Decret 201/1998, de 15 de desembre, del Govern Valencià.
  
Segona. La documentació se estima, en línies generals, completa, en funció de les característiques del municipi i de l'objecte de la modificació, a l'efecte del compliment de l'article 27 de la LRAU i concordants del RPCV.
  
Tercera. Les determinacions contingudes en la proposta de modificació es consideren, en línies generals, correctes des del punt de vista de les exigències de la política urbanística i territorial de la Generalitat Valenciana, tal com disposa l'art. 40 de la LRAU. No obstant això d'acord amb l'article 58.4 de la LRAU i 30.2 del RPCV haurà d'indicar-se l'ús específic de l'equipament públic.
  
Quarta. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'aprovació definitiva de modificacions puntuals de pla general de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 6.d, 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats, la Llei 30/92, de 26 de novembre, de Règim jurídic de les administracions públiques i del procediment administratiu comú en la redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme, acorda:
  
Aprovar definitivament la Modificació núm. 6 del Pla General de Pego, i supeditar-ne la publicació, i en conseqüència la seua eficàcia, fins que s'esmene el que assenyala la consideració tecnicojurídica tercera.
  
Així mateix, de conformitat amb el que disposen els articles 41 de la LRAU, 165.1 c) del Reglament de Planejament de la Comunitat Valenciana i 8 b) del Reglament dels Òrgans Urbanístics de la Generalitat Valenciana aprovat pel Decret 77/96, de 16 d'abril, es delega en el director general d'Urbanisme i Ordenació Territorial la facultat de comprovar que el citat acord es compleix de forma correcta i, una vegada verificat aquest punt, ordenar-ne la publicació de l'aprovació definitiva.
  
Vist l'acord adoptat per la Comissió Territorial d'Urbanisme en la sessió 4 de febrer de 2003 pel qual es va aprovar definitivament l'expedient de referència, supeditant-ne la publicació al compliment de determinades condicions, com també l'informe tècnic favorable a la documentació presentada per l'Ajuntament de data 24 de febrer de 2003, que compleix en tots els extrems el referit acord de la Comissió, resolc:
  
Ordenar la immediata publicació del referit acord d'aprovació definitiva en el Diari Oficial de la Generalitat Valenciana, a l'efecte de l'entrada en vigor, d'acord amb el que disposa l'article 59, apartats 2 i 4, de la Llei 6/94 de 15 de novembre, de la Generalitat Valenciana, reguladora de l'activitat urbanística. La publicació de l'aprovació definitiva excusa la notificació individualitzada.
  
Contra el present acord que no posa fi a la via administrativa, es pot interposar recurs d'alçada davant el conseller de Territori i Habitatge, en el termini d'un mes, segons disposen els articles 114 i 115 de la Llei 30/1992, de 26 de novembre, de Règim jurídic de les administracions públiques i del procediment administratiu comú en la redacció donada per la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana.